open-index/open-wikipedia-markdown huggingface dataset:
Φράνκλιν Κλάρενς Μαρς

Ο **Φράνκλιν Κλάρενς Μαρς** (24 Σεπτεμβρίου 1883 - 8 Απριλίου 1934) γνωστός ως **Frank C. Mars**, ήταν Αμερικανός επιχειρηματίας. ο οποίος ίδρυσε την εταιρία Mars, Incorporated, η οποία
παράγει ως επί το πλείστον σοκολατένια γλυκίσματα. Ο Μαρς και ο γιος του
Φόρεστ Έντουαρντ Μαρς δημιούργησαν και ανέπτυξαν τις καραμέλες M&M's.

## Πρώτα χρόνια
Ο Μαρς γεννήθηκε στις 24 Σεπτεμβρίου του 1883 στο Χάνκοκ της Μινεσότα. Έμαθε πώς να παίρνει με το χέρι του σοκολατάκια όταν ήταν μικρό παιδί, από τη μητέρα του ΄Αλβα, στην οποία άρεσε να περιποιείται το γιο της, όταν αυτός είχε υποστεί πολύ ήπια πολιομυελίτιδα. Σε ηλικία 19 ετών, ο Μαρς ξεκίνησε να πουλά τσιπς βουτηγμένα σε σιρόπι μελάσας.

Το 1902, ο Μαρς παντρεύτηκε την Ethel G. Kissak (29 Σεπτεμβρίου 1882-11 Απριλίου 1980), η οποία ήταν δασκάλα. Στις 21 Μαρτίου 1904 γεννήθηκε ο γιος τους Φόρεστ Έντουαρντ Μαρς στη Γουαντάνα της Μινεσότα.

Αργότερα, όταν χώρισε από τη σύζυγό του, ο Μαρς γνώρισε την Έθελ Βερόνικα Χίλυ(13 Μαρτίου 1884-25 Δεκεμβρίου 1945), την οποία παντρεύτηκε το 1910. Εκείνη την περίοδο, ο Μαρς ξεκίνησε να πουλάει χονδρικώς σοκολατένια γλυκίσματα στην Τακόμα της Ουάσινγκτον.

## Ίδρυση της Mars, Incorporated
Το 1920, η οικογένεια μετακόμισε στη Μινεάπολη της Μινεσότα, όπου ο Μαρς ίδρυσε την εταιρία Mar-O-Bar Co και ξεκίνησε να παράγει σοκολατένια γλυκίσματα σε μπάρες. Αυτή η εταιρία αργότερα μετονομάστηκε σε Mars, Incorporated. Το 1923, ο Μαρς έβαλε σε εφαρμογή μια ιδέα του γιου του Φόρεστ, το Μίλκυ Γουέι, που έγινε η περισσότερο πωλούμενη γλυκιά σοκολάτα. το 1929, ο Μαρς μετακόμισε στο Σικάγο και κατοίκησε στο Ρίβερ Φόρεστ. ΄Εγινε ο Επίτιμος Αρχηγός της Αστυνομικής Διεύθυνσης του ΄Οακ Παρκ του Ιλινόις.
Το 1930 ο Μαρς ξεκίνησε την παραγωγή της σοκολάτας Σνίκερς.

Το1932 ο Μαρς ξεκίνησε την παραγωγή της ομώνυμης σοκολάτας(Μαρς), η οποία αγαπήθηκε από παιδιά και μεγάλους σε Αμερική, Ευρώπη και Αυστραλία. 
Ο Μαρς απεβίωσε στις 8 Απριλίου του 1934 από καρδιακά προβλήματα σε ηλικία μόλις 50 ετών, αφήνοντας την εταιρία στο γιο του Φόρεστ.

## Παραπομπές


Κατηγορία:Αμερικανοί επιχειρηματίες
Μεταφορά (λογιστική)

Στη Λογιστική με τον όρο **μεταφορά** χαρακτηρίζεται γενικά η καταχώρηση εγγράφων από το τηρούμενο λογιστικό ημερολόγιο στα λογιστικά καθολικά βιβλία καθώς επίσης και η καταχώρηση αθροίσματος ή αθροισμάτων ποσών - κονδυλίων μιας σελίδας στην επόμενη.

Εκ της εφαρμογής αυτής με τον ίδιο όρο χαρακτηρίζεται κάθε καταχώρηση που γίνεται από λογαριασμό σε λογαριασμό, από βιβλίο σε βιβλίο, ή και από σελίδα σε σελίδα, όπως π.χ. σε τραπεζικό βιβλιάριο καταθέσεων. Προς τούτο χρησιμοποιούνται και οι ακόλουθες δύο ενδείξεις:
# ***εις μεταφοράν***, ή ***σε μεταφορά*** που φέρεται στο τέλος της σελίδας από την οποία θα γίνει η αντιγραφή και
# ***εκ μεταφοράς***, που τίθεται πάντα στην αρχή της νέας σελίδας που γίνεται η καταχώρηση.

Έτσι με τον τρόπο αυτό της μεταφοράς κάθε σελίδα παρουσιάζει την συγκεντρωτική εικόνα των προηγουμένων.
Σημειώνεται ότι η μεταφορά που γίνεται από λογιστικό βιβλίο σε έτερο όπως αυτή που αναφέρεται στην αρχή έχει σκοπό την ταξινόμηση σε επιμέρους λογαριασμούς του Καθολικού βιβλίου ή οποία χαρακτηρίζεται και ως **καταχώρηση**. 
Όταν όμως η μεταφορά αφορά ποσά ή κονδύλια από ένα λογαριασμό σε άλλον για οποιαδήποτε αιτία τότε η ένδειξη πρέπει ν΄ αναφέρει και τον από και προς λογαριασμό ποσού ή κονδυλίου. Τούτο γίνεται με εγγραφή είτε στη χρέωση του προς μεταφορά λογαριασμού στη χρέωση του κονδυλίου που γίνεται η μεταφορά, αν πρόκειται για χρεωστικό λογαριασμό, είτε στη πίστωση του προς μεταφορά λογαριασμού στη πίστωση του κονδυλίου που γίνεται η μεταφορά, αν πρόκειται για πιστωτικό λογαριασμό. Ειδικότερα η πράξη αυτής της μεταφοράς λέγεται και **αντιλογισμός** που συνήθως πρέπει να συμπληρώνεται και με ημερομηνία της πράξης.

## Πηγές
* "Εγκυκλοπαίδεια Πάπυρος Larousse Britannica" τομ.42ος, σελ.30
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.422.

Κατηγορία:Λογιστική
Σλομποζία

Η **Σλομποζία** (ρουμανικά: *Slobozia*,  προφορά ΔΦΑ: [sloboˈzi.a]) είναι πόλη της νοτιοανατολικής Ρουμανίας , 128 χιλιόμετρα ανατολικά του Βουκουρεστίου , πρωτεύουσα της επαρχίας Ιαλόμιτσα.

Ο πληθυσμός της Σλομποζία ανέρχεται στους 43.061 κατ.

## Ετυμολογία
Η πόλη ιδρύθηκε στη θέση ενός χωριού με το όνομα "φτωχό". Κατά τη διάρκεια της εισβολής των Τατάρων δέχθηκε επίθεση και καταλήφθηκε. Προκειμένου να κρατήσουν τους χωρικούς στον οικισμό, οι ηγεμόνες της Βλαχίας απέσυραν κάποιους φόρους. Αυτό εξηγεί το όνομα της πόλης, που προέρχεται από τη ρουμανική λέξη παλαιοβουλγαρικής προέλευσης "ѕlobozie", που σημαίνει "χωριό ελεύθερο από φόρους."

## Γεωγραφία
Η Σλομποζία βρίσκεται στη μέση περίπου της επαρχίας, στις όχθες του ποταμού Iαλόμιτα, 128 χιλιόμετρα ανατολικά του Βουκουρεστίου και 150 χιλιόμετρα δυτικά της Κωνστάντζας, σημαντικό λιμάνι στη Μαύρη Θάλασσα. Η πόλη βρίσκεται σε απόσταση 17 χιλιομέτρων από τον Αυτοκινητόδρομο Α2 Βουκουρέστι-Κωνστάντζα (Autostrada Soarelui).

Η συνολική έκταση του δήμου είναι 126,72 τ.χλμ.. Στην παρούσα διοικητική μορφή η Σλομποζία  αποτελείται από την κυρίως Σλομποζία και τις συνοικίες Μπόρα και Σλομποζία Νόυα.

## Οικονομία
Η κύρια δραστηριότητα στην περιοχή είναι η γεωργία, η επεξεργασία των γεωργικών προϊόντων και η ελαφρά βιομηχανία.

## Πολιτισμός

Το 1990 εγκαινιάσθηκε το Πολιτιστικό Κέντρο, που φέρει το όνομα του συνθέτη και διευθυντή ορχήστρας Ιονέλ Περλέα, γεννημένου στην πόλη. Το κτίριο στεγάζει εκθέσεις και παραστάσεις δωματίου, βιβλιοπωλεία και πολιτιστικά ιδρύματα. Το 1999 το Πολιτιστικό Κέντρο Ionel Περλέα εισήλθε το κύκλωμα της UNESCO.

Η πόλη είναι η έδρα της Ρουμανικής Ορθόδοξης Επισκοπής Σλομποζία  και Καλαράσι, που ιδρύθηκε το 1993.

Κατά την απογραφή του 2002, το 97,6% των κατοίκων ήταν Ρουμάνοι και 2,2% Ρομά. 98,6% ήταν Ορθόδοξοι, 0,4% Αντβεντιστές της Εβδόμης Ημέρας και 0,2% Ρωμαιοκαθολικοί.

## Τουρισμός
Το κύριο τουριστικό αξιοθέατο αποτελεί η γειτονική Λίμνη Aμάρα - 5 χιλιόμετρα μακριά - που επίσης διαθέτει ένα λουτροθεραπευτκό θέρετρο. Η πρόσβαση στην Αμάρα γίνεται με μικρά λεωφορεία που αναχωρούν κάθε 15 λεπτά από το σιδηροδρομικό σταθμό της Σλομποζία. Μέσα σε ένα ιδιωτικό τουριστικό συγκρότημα υπάρχει ένα μικρό αντίγραφο του Πύργου του Άιφελ, ύψους 54 m. 

## Αδελφοποιήσεις
*  Βέλες, Βόρεια Μακεδονία
*  Σιλίστρα, Βουλγαρία
*  Νανυάγκ, Κίνα

## Παραπομπές


Κατηγορία:Πόλεις της Ρουμανίας
Μεταφορά (λιθογραφία)

Στη Λιθογραφία με τον όρο **μεταφορά** ονομάζεται η μετατύπωση ενός αντικειμένου που μπορεί ν΄ αφορά κείμενο, εικόνα κ.λπ. 

Με την μεταφορά το προς εκτύπωση αντικείμενο μετατυπώνεται στο χημικό χαρτί και από αυτό φέρεται στη λιθογραφική πλάκα για την τελική εκτύπωση.

## Πηγές
* "Εγκυκλοπαίδεια Πάπυρος Larousse Britannica" τομ.42ος, σελ.30

Κατηγορία:Λιθογραφία
Snickers

**Snickers** είναι εμπορική ονομασία σοκολάτας, η οποία παρασκευάζεται από την αμερικανική Mars, Incorporated. Είναι σοκολάτα γάλακτος γεμιστή με καραμέλα και φυστίκια. Τα κέρδη από τις πωλήσεις του προϊόντος αυτού ανά τον κόσμο ετησίως, υπολογίστηκαν σε 3 δισεκατομμύρια δολάρια το 2012.

Στο Ηνωμένο Βασίλειο και στην Ιρλανδία, το Snickers πωλούνταν με την επωνυμία Marathon μέχρι το 1990. Πιο πρόσφατα, Snickers Marathon μπάρες ενεργειας, μπορούσε κανείς να βρει σε ορισμένες αγορές.

## Πρώτο λανσάρισμα της σοκολάτας Snickers στην αγορά
Το 1930, ο Φράνκλιν Κλάρενς Μαρς, λάνσαρε στην αγορά για πρώτη φορά τη σοκολάτα Snickers. Η συγκεκριμένη σοκολάτα οφείλει την ονομασία της στο αγαπημένο άλογο της οικογένειας Μαρς.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ράβδοι σοκολάτας
Πεντάβρυσο (αποσαφήνιση)

Με την ονομασία **Πεντάβρυσο** μπορεί να αναφερόμαστε σε:

## Οικισμοί
* Πεντάβρυσο Καστοριάς, οικισμός της περιφερειακής ενότητας Καστοριάς.
* Πεντάβρυσο Κοζάνης, οικισμός της περιφερειακής ενότητας Κοζάνης.

Κατηγορία:Αποσαφηνίσεις ελληνικών τοπωνυμίων
Ρομαίν Αργυρούδης

Ο **Ρομαίν Αργυρούδης**  ή **Ρομέν Αργυρούδης** (*Romain Arghirudis*, γενν. Μυλούζ, 6 Νοεμβρίου 1946) είναι πρώην Γάλλος ποδοσφαιριστής ελληνικής καταγωγής, που έπαιξε σε ποδοσφαιρικές ομάδες και από τις δύο χώρες στην θέση του επιθετικού.

Τη δεκαετία 1960-1970, ο Αργυρούδης Ξεκίνησε την καριέρα του από τη Μιλούζ (FC Mulhouse), και στην συνέχεια πήγε στη Λανς (RC Lens, 1968-1969), στη Νις (Nice 1969-1971), στον Ολυμπιακό (1971-72, 1972-73) και ξαναγύρισε στη Λανς στην οποία και έμεινε μέχρι το 1979, όπου και τελείωσε την καριέρα του. Έγινε δύο φορές διεθνής με την εθνική Γαλλίας.

Το 1971, είχε ενταχθεί στον Ολυμπιακό μαζί με τον επίσης Ελληνογάλλο Υβ Τριαντάφυλλο. Το 1972-1973 κατέκτησε το νταμπλ με τον Ολυμπιακό.

## Τίτλοι
Με τον Ολυμπιακό
* Πρωτάθλημα Ελλάδας 1973
* Κύπελλο Ελλάδας 1973

## Εξωτερικοί σύνδεσμοι

* http://www.sitercl.com/Fichejo/A/arghirur.htm

Κατηγορία:Επιθετικοί ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές ΦΚ Μυλούζ
Κατηγορία:Ποδοσφαιριστές ΟΖΚ Νις
Κατηγορία:Γάλλοι ελληνικής καταγωγής
Κατηγορία:Ποδοσφαιριστές Λιγκ 1
Άλγκιρντας Μπουτκεβίτσιους

Ο **Άλγκιρντας Μπουτκεβίτσιους** (λιθ. *Algirdas Butkevičius*) είναι Λιθουανός πολιτικός και υπηρέτησε ως πρωθυπουργός της Λιθουανίας από το 2012 ως το 2016. Ήταν υποψήφιος για την προεδρία της χώρας στις εκλογές του 2009, τερματίζοντας στη δεύτερη θέση με ποσοστό 11,83% των ψήφων, πίσω από την Ντάλια Γκριμπαουσκάιτε. Το 1996 και το 2000 εξελέγη στο Σέιμας, ενώ διετέλεσε και υπουργός Οικονομικών την περίοδο 2004-2005 και μεταφορών την περίοδο 2006-2008. Μετά τις εκλογές του 2012, ο Μπουτκεβίτσιους έγινε πρωθυπουργός της χώρας. Τον Ιούλιο του 2013 ανέλαβε την προεδρία του Ευρωπαϊκού Συμβουλίου.

## Πηγές
* Βιογραφία του πολιτικού στον ιστότοπο της κυβέρνησης  (στα αγγλικά)

## Εξωτερικοί σύνδεσμοι
* 

Κατηγορία:Πρωθυπουργοί της Λιθουανίας
Μίνως Δούνιας

Ο **Μίνως Δούνιας** (1900-1962) υπήρξε Έλληνας μουσικός, μουσικολόγος, μουσικοκριτικός και παιδαγωγός.

## Βιογραφία
Γεννήθηκε στις 26 Σεπτεμβρίου 1900 στο Cetate της Ρουμανίας από Έλληνες γονείς. Απεφοίτησε από τη Ροβέρτειο Σχολή της Κωνσταντινούπολης και έκανε μουσικές σπουδές στη Γερμανία και έπειτα στη σχολή Αρχαιολογίας, Φιλοσοφίας και Μουσικολογίας στο Πανεπιστήμιο του Βερολίνου, με ειδίκευση στον κλάδο των θεωρητικών της μουσικής. Σπούδασε βιολί από το 1921-1925 στην ανώτερη σχολή μουσικής του Βερολίνου, και από το 1925-1932 συνέχισε με σπουδές μουσικής στο Πανεπιστήμιο του Βερολίνου, όπου και αναγορεύθηκε διδάκτορας Μουσικολογίας το 1935, με τη διατριβή *Τα κονσέρτα για βιολί του Guiseppe Tartini*. Διορίστηκε καθηγητής μουσικής στο Αμερικάνικο Κολλέγιο Θηλέων (*Pierce College*) και στο Κολλέγιο Αθηνών. Εργάστηκε επίσης ως κριτικός μουσικής στην Καθημερινή. Διετέλεσε πρόεδρος του Αθηναϊκού μουσικού κύκλου παρουσιάζοντας χορωδιακά έργα της Δυτικοευρωπαϊκής Μουσικής Ιστορίας και δημοσίευσε κριτικές στο περιοδικό *Νεοελληνικά Γράμματα*. Στη διάρκεια των χρόνων της Κατοχής (1941-1945) κρατούσε ημερολόγιο το οποίο και εκδόθηκε με τίτλο: «Έπειτα από 120 χρόνια ελεύθερης ζωής είμεθα πάλι σκλάβοι». Επιπροσθέτως το 1947 εξέδωσε σειρά «Παιδικών Τραγουδιών». Ακόμα ήταν για 11 χρόνια πρόεδρος της Επιτροπής Σκαλκώτα. Τέλος μετά τον θάνατό του εκδόθηκαν τα *Μουσικοκριτικά*, που ήταν βιβλίο με συγκεντρωμένες τις κριτικές του για διάφορα έργα.
 
Απεβίωσε στην Αθήνα στις 20 Οκτωβρίου 1962 λόγω μιας σύντομης ασθένειας.

## Παραπομπές


## Πηγές
* *λεξικό της ελληνικής μουσικής*,  Αθήνα: Εκδόσεις Γιαλλέλης, c1998, συγγραφέας Τάκης Καλογερόπουλος, σελίδα 122-123
* 
* Δούνιας, Μίνως, βιογραφικό από τη Biblionet.gr.

Κατηγορία:Έλληνες μουσικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες κριτικοί της μουσικής
Κατηγορία:Έλληνες μουσικολόγοι
Μπούφτεα

Η **Μπούφτεα** (*Buftea*) είναι πόλη της νότιας Ρουμανία , πρωτεύουσα της επαρχίας Ίλφοβ. Η πόλη βρίσκεται 20 χιλιόμετρα βορειοδυτικά του Βουκουρεστίου του οποίου αποτελεί προάστιο, με πληθυσμό 21.960 κατ. Είναι η μικρότερη πρωτεύουσα ρουμανικής επαρχίας όσον αφορά το πληθυσμό. Στην Μπούφτεα εδρεύουν κινηματογραφικά στούντιο.

## Παραπομπές


Κατηγορία:Πόλεις της Ρουμανίας
Πικραγγουριά

Η **πικραγγουριά** (*Ecballium elaterium, Εκβάλλιον το ελατήριο*) είναι φυτό της οικογένειας των κολοκυνθοειδών, συγγενικό φυτό με την κολοκυθιά, την αγγουριά και την καρπουζιά. Είναι έρπον ετήσιο φυτό, το οποίο είναι αυτοφυές στη Μεσόγειο. Το φυτό επίσης έχει προσαρμοστεί και σε άλλες περιοχές στις οποίες εισήχθη ως καλλωπιστικό. Το φυτό είναι δηλητηριώδες, όμως χρησιμοποιείται για θεραπευτικούς σκοπούς από την αρχαιότητα.

## Περιγραφή
Το φυτό φτάνει σε ύψος τα 30 εκατοστά και σε διάμετρο το ένα μέτρο. Κάνει έντονα κίτρινα μονόοικα άνθη, δηλαδή τα άνθη είναι είτε αρσενικά είτε θηλυκά, αλλά υπάρχουν δύο άνθη πάνω στο φυτό. Το φυτό μπορεί να αυτογονιμοποιηθεί. Η ανθοφορία του διαρκεί από τον Ιούνιο μέχρι το Αύγουστο. Το επιστημονικό όνομά του το φυτό το πήρε επειδή όταν κάποιος αγγίξει τους ώριμους καρπούς, αυτοί ανοίγουν και οι σπόροι εκτοξεύονται παντού. Οι καρποί καλύπτονται από τριχίδια.

## Φαρμακευτικές χρήσεις και τοξικότητα
Η πικραγγουριά χρησιμοποιείται από την αρχαιότητα ως φάρμακο. Ο Διοσκουρίδης την αποκαλεί «ελατήριο» και την χαρακτηρίζει ως ισχυρό καθαρτικό. Στην λαϊκή ιατρική, οι ρίζες και οι καρποί χρησιμοποιούνται ως καθαρτικά, αναλγητικά και αντιφλεγμονώδη. Η αντιφλεγμονώδης δράση οφείλεται στο συστατικό κουκουρμπιτακίνη Β, ένα τριτερπένιο το οποίο ανήκει στις κουρκουρμπιρακίνες, οι οποίες έχουν αναγνωριστεί ως οι τοξικές ουσίες της οικογένειας των κολοκυνθοειδών.

Στην περιοχή της Μεσογείου, εκχύλισμα από το καρπό της πικραγγουριάς έχει χρησιμοποιηθεί για την θεραπεία της ρινοκολπίτιδας, της ιγμορίτιδας και της κίρρωσης του ήπατος, με ενδορινική χορήγηση. Εντός μερικών λεπτών από την χορήγηση του εκχυλίσματος έχει παρατηρηθεί οίδημα βλεννογόνου του ανωτέρου αναπνευστικού, ιδίως της μαλακής υπερώας και της σταφυλής, πιθανόν εξαιτίας φλεγμονώδους αντίδρασης ή απευθείας τοξικής δράσης, το οποίο μπορεί τελικά να οδηγήσει σε απόφραξη των αεραγωγών, ενώ μπορεί να οδηγήσει σε νέκρωση των κυττάρων του βλεννογόνου της μύτης. Το εκχύλισμα δεν πρέπει να χορηγείται σε έγκυες γιατί μπορεί να προκαλέσει αποβολή του εμβρύου.

Οι καρποί περιέχουν επίσης τη δηλητηριώδη ουσία ελατηρίνη. 

## Παραπομπές


## Εξωτερικοί σύνδεσμοι
* 
* 

Κατηγορία:Κολοκυνθοειδή
Κατηγορία:Φαρμακευτικά φυτά της Ευρώπης
Κατηγορία:Δηλητηριώδη φυτά
Κατηγορία:Μεσογειακή χλωρίδα
Κατηγορία:Καλλωπιστικά φυτά
Κατηγορία:Ελληνική χλωρίδα
Καλαράσι

Το **Καλαράσι** (Călărași) είναι πόλη της νότιας Ρουμανίας, στη Μουντένια της ιστορικής περιοχής της Βλαχίας, έδρα της ομώνυμης επαρχίας , στην όχθη του κλάδου Μπορτσέα του Δούναβη, περίπου 12 χιλιόμετρα από τα Βουλγαρικά σύνορα και 125 χιλιόμετρα νοτιοανατολικά του Βουκουρεστίου. Οι κάτοικοι της πόλης σύμφωνα με την απογραφή του 2011 είναι 65.181

Η πόλη είναι βιομηχανικό κέντρο ξυλείας και χαρτιού, επεξεργασίας τροφίμων, υαλουργίας, υφασμάτων, παραγωγής ιατρικού εξοπλισμού  και βαριάς βιομηχανίας, που αντιπροσωπεύεται από τα χαλυβουργεία Καλαράσι. Το λιμάνι του Καλαράσι είναι από τα μεγαλύτερα στο ρουμανικό τμήμα του Δούναβη και η βιομηχανία της περιλαμβάνει μονάδες μεταποίησης τροφίμων (κυρίως ψάρια) , αλευρόμυλους και παραγωγής χαρτιού και χαρτοπολτού.

## Ιστορία
Θέση προϊστορικού οικισμού, με το όνομα *Λιτσιρέστι* από την εποχή του Μιχαήλ του Γενναίου, το **Καλαράσι** εμφανίστηκε για πρώτη φορά το 1700 σε ένα χάρτη του Κωνσταντίνου Καντακουζηνού. Πήρε το όνομά του όταν το 17ο αιώνα έγινε από τους πρίγκιπες της Βλαχίας σταθμός της "έφιππης  ταχυδρομικής υπηρεσίας" στη διαδρομή από το Βουκουρέστι στην Κωνσταντινούπολη. Η υπηρεσία λειτουργεί από έφιππους αναβάτες (τους **καλαράσι**). Εξελίχθηκε σε μια μικρή πόλη και το 1834 έγινε πρωτεύουσα της γύρω επαρχίας.

## Πληθυσμός

Το 2011, το Καλαράσι είχε πληθυσμό 65.181, με 95,05% από αυτούς να δηλώνουν Ρουμάνοι και 3,59% Ρομά.

## Αδελφοποιήσεις

## Κλίμα
Το κλίμα είναι ηπειρωτικό με μέση ετήσια θερμοκρασία 11,3°C. Η χαμηλότερη θερμοκρασία που έχει καταγραφεί στο  Καλαράσι είναι -30,0°C στις 9 Ιανουαρίου 1938 και η υψηλότερη 41,4°C στις 10 Αυγούστου 1957.

## Παραπομπές


Κατηγορία:Πόλεις της Ρουμανίας
Μετώπη (μυθολογία)

Στην Ελληνική μυθολογία με το όνομα **Μετώπη** φέρονται δύο πρόσωπα.
# Η **Μετώπη** κόρη του Λάδωνα και σύζυγος του Ασωπού, μητέρα του Πελάγοντος, του Ισμήνου και είκοσι ακόμα θυγατέρων εκ των οποίων περίφημη για το κάλος της ήταν η Αίγινα η οποία και κατέστη από τον Δία μητέρα του Αιακού.
# Η **Μετώπη**, κόρη του Σαγγάριου όπου κατά μία παράδοση ήταν η μητέρα της Εκάβης την οποία και έλαβε σύζυγο ο Πρίαμος.

## Πηγές
* 

Κατηγορία:Πρόσωπα της ελληνικής μυθολογίας
Παντζάρι

Το **παντζάρι** (*Beta vulgaris*) ή **κοκκινογούλι** είναι φυτό της οικογένειας αμαρανθοειδή, του μέρους της που παλιότερα ήταν γνωστό ως χηνοποδιοειδή. Είναι μονοετές ή διετές φυτό του οποίου η ρίζα είναι εδώδιμη. Υπάρχουν πολλές καλλιεργήσιμες ποικιλίες, όπως το σέσκουλο, μια φυλλώδης ποικιλία παντζαριού, και το ζαχαρότευτλο, του οποίου η ρίζα έχει υψηλή συγκέντρωση σε σάκχαρα. Όλες οι καλλιεργήσιμες ποικιλίες παντζαριού προέρχονται από το υποείδος *B. v. vulgaris*. Άλλα υποείδη του παντζαριού είναι τα *B. v. maritima*, το οποίο βρίσκεται στη Μεσόγειο, στις ευρωπαϊκές ακτές του Ατλαντικού, από τη Μέση Ανατολή μέχρι την Ινδία, και το *B. v. adanensis*, το οποίο βρίσκεται στη βόρεια ανατολική Μεσόγειο. Η εξημέρωση του φυτού θεωρείται ότι έλαβε χώρα τη 2η χιλιετία π.Χ. στην περιοχή της Μεσογείου.

Το φυτό φτάνει σε ύψος το 1,5 μέτρο. Έχει μικρά ερμαφρόδιτα άνθη και η επικονίασή του γίνεται από τον άνεμο. Το φυτό προτιμά καλά στραγγιζόμενα εδάφη. Τα φύλλα του έχουν σχήμα καρδιάς και μήκος 5 με 20 εκατοστά.

## Στη μαγειρική
Το παντζάρι τρώγεται τόσο ωμό, όσο και μαγειρεμένο, ολόκληρο. Η ρίζα του ωμή είναι σκληρή, ενώ μαγειρεμένη είναι πιο μαλακή. Χρησιμοποιείται στις σαλάτες. Εξαιτίας της μεγάλης περιεκτικότητάς του σε σάκχαρα, περίπου 16 έως 20%, χρησιμοποιείται ως πηγή σακχάρου στις περιοχές με εύκρατο κλίμα. Επίσης και τα φύλλα του είναι εδώδιμα και μπορούν να χρησιμοποιηθούν αντί του σπανακιού, όμως τα ωμά φύλλα μπορεί να αφήσουν πικρή γεύση στο στόμα.

## Θρεπτική αξία
Τα παντζάρια είναι πλούσια σε υδατάνθρακες, νιτρικά άλατα, μαγνήσιο, σίδηρο, κάλιο, νάτριο, βιταμίνη C και φολικό οξύ. Σε αντίθεση με τα φρούτα, η κύρια πηγή σακχάρων στο παντζάρι είναι η σουκρόζη. Το έντονο κόκκινο χρώμα τους οφείλεται στην παρουσία βουλγαξανθίνης. Σύμφωνα με έρευνα του πανεπιστήμιου του Έξετερ, τα παντζάρια βελτιώνουν την αντοχή κατά 16% και ο χυμός τους βοηθάει στη μείωση της αρτηριακής πίεσης. Το μαγνήσιο που περιέχουν βοηθάει την απορρόφηση του ασβεστίου. Στην παραδοσιακή ιατρική, τα παντζάρια έχουν καθαρτικές ιδιότητες και χρησιμοποιούνται επίσης για την αντιμετώπιση της ουρικής αρθρίτιδας και άλλων αρθραλγιών και της πιτυρίδας.

## Παραπομπές


## Εξωτερικοί σύνδεσμοι
* 
* 

Κατηγορία:Χηνοποδιοειδή
κατηγορία:Αμυλούχα λαχανικά
Κατηγορία:Βρώσιµες ρίζες και κόνδυλοι
Κατηγορία:Ευρωπαϊκή χλωρίδα
Κατηγορία:Χλωρίδα της Ασίας
Κατηγορία:Φαρμακευτικά φυτά της Ασίας
Στάδιο Χιγάντε ντε Αρρογίτο

Το **Στάδιο Χιγάντε ντε Αρρογίτο** (ισπανικά: *Estadio Gigante de Arroyito*) είναι ένα στάδιο του αθλητισμού στο Ροσάριο, Αργεντινή. Είναι η έδρα της ποδοσφαιρικής ομάδας της Ροσάριο Σεντράλ.

Το στάδιο εγκαινιάστηκε αρχικά το 1929 και αναδιαμορφώθηκε σε τρεις φάσεις, η πρώτη το 1957, η δεύτερη το 1963 και η τρίτη το 1968.

Φιλοξένησε το Παγκόσμιο Κύπελλο το 1978. Και η εθνική ομάδα ποδοσφαίρου της Αργεντινής έπαιξε εδώ. Ο τοπικός ήρωας Μάριο Κέμπεσ απόλαυσε την υποστήριξη των θαυμαστών και έγινε ο πρώτος σκόρερ του πρωταθλήματος.

## Εξωτερικοί σύνδεσμοι

* Στάδια του κόσμου

Κατηγορία:Στάδια ποδοσφαίρου στην Αργεντινή
Κατηγορία:Ροσάριο Σεντράλ
Κατηγορία:Στάδια Παγκοσμίου Κυπέλλου Ποδοσφαίρου 1978
Στάδιο Κορρεχιδόρα

Το **Στάδιο Κορρεχιδόρα** (ισπανικά: *Estadio Corregidora*) είναι ένα στάδιο στο Κερέταρο, Μεξικό. Πήρε το όνομά του από την ηρωίδα του μεξικάνικο πόλεμο της ανεξαρτησίας Χοσέφα Ορτίς ντε Ντομίνγκες (Josefa Ortiz de Domínguez), "Η Συν-σύνεδρος" ("La Corregidora"), έχει χωρητικότητα 34.130 και βρίσκεται στις παρυφές της πόλης του  Κερέταρο. Αυτός ο τόπος συναντήσεως χρησιμοποιείται συνήθως για τα ποδοσφαιρικά παιχνίδια. Είναι η έδρα της ομάδας Κερέταρο ΦΚ και φιλοξένησε το Παγκόσμιο Κύπελλο το 1986.

Χτίστηκε το 1985 με μια γερμανική και μεξικάνικη συνεργασία, θεωρείται ένα από τα ομορφότερα στάδια στο Μεξικό. Το σχέδιό του επιτρέπει την ασφαλή έξοδο από όλους τους θεατές, ακόμη και αν είναι πλήρες σε λιγότερο από επτά λεπτά.

## Εξωτερικοί σύνδεσμοι
*
* Στάδια του κόσμου
*Estadio Corregidora Clubqueretaro.com

Κατηγορία:Στάδια ποδοσφαίρου στο Μεξικό
Στάδιο Νέσα 86

Το **Στάδιο Νέσα 86** (ισπανικά: *Estadio Neza 86*) είναι ένα γήπεδο ποδοσφαίρου στη Σιουδάδ Νεσαουαλκόγιοτλ, ένα προάστιο που βρίσκεται ανατολικά της Πόλης του Μεξικού στη Πολιτεία του Μεξικού.

Το Στάδιο χτίστηκε το 1981 και φιλοξένησε το Παγκόσμιο Κύπελλο το 1986.

Το Στάδιο είναι είναι η έδρα της ομάδας ποδοσφαίρου Τόρος Νέσα (Toros Neza) και η ΚΦ Ατλάντε έπαιξε εδώ.

## Εξωτερικοί σύνδεσμοι

* Στάδια στο Μεξικό Στάδια του κόσμου

Κατηγορία:Στάδια ποδοσφαίρου στο Μεξικό
Διαμέρισμα Μπολίβαρ

Το **Μπολίβαρ** (ισπανικά: Bolívar) είναι ένα διαμέρισμα της Κολομβίας. Βρίσκεται στα βόρεια της χώρας και συνορεύει με την Καραϊβική Θάλασσα. Ήταν ένα από τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861.

Η έκταση του διαμερίσματος είναι 25.978 τ.χλμ. και ο πληθυσμός της εκτιμάται στους 2.002.431 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Κολομβίας
Ιβηρία

Το γεωγραφικό όνομα **Ιβηρία** αναφέρεται:

*Στην περιοχή **Ιβηρία** που ταυτίζεται με την Ιβηρική Χερσόνησο
*Στο Βασίλειο της Ιβηρίας ή **Ιβηρία του Καυκάσου**, την ανατολικότερη από τις δύο ιστορικές περιοχές που μαζί με την Κολχίδα αποτέλεσαν τον πυρήνα της σημερινής Γεωργίας
Πότνια θηρών

**Πότνια θηρών** ονομαζόταν στην αρχαιότητα η θεά του κυνηγιού. Ήταν η προστάτιδα των ζώων. Παριστανόταν μεγαλύτερη των άγριων ζώων, να κρατάει στα χέρια της πτηνά ή άγρια θηρία. Σχετικά αρχαιολογικά ευρήματα χρονολογούνται από το 2.000 π.Χ.. Αντιστοιχεί στη θεά Αρτέμιδα της ελληνικής μυθολογίας.

Η θεότητα αυτή πιθανώς κατάγεται από την προ-Ομηρική εποχή, και τη λατρεία της "Μεγάλης Μητέρας" όπως συναντάμε στην Κρήτη κατά τη Μινωική εποχή. Στην Αινειάδα  αναφέρεται πως μέσα στο Ιδαίο άντρο του Ψηλορείτη ζούσε η θεά Κυβέλη, το άρμα της οποίας τραβούσαν δύο λιοντάρια.

## Πηγές
* Chryssanthos Christou: *Potnia Theron*. Wasmuth 1968. ISBN B0000BQDL4
* Martin Guggisberg: *Vogelschwärme im Gefolge der Grossen Göttin. Zu einem Drillingsvogelgefäß der Sammlung Giamalakis*. 1998 	
* R. Laffineur und R. Hägg (Hrsg.): *Potnis. Deities and Religion in the Aegean Bronze Age* (Proceedings of the 8th International Aegean Conference Götborg, Göteborg University, 12-15. April 2000; Aegaeum 22). Bopen 2001
* Biba Terzan: *Richterin und Kriegsgöttin in der Hallstattzeit. Versuch einer Interpretation*. In: *Prähistorische Zeitschrift* 76 (2001)

## Εξωτερικοί σύνδεσμοι

* Abbildung der ''Potnia theron'' auf einem kretominoischen Siegelstein
* Abbildung der ''Potnia theron'' auf einer Lekythos, ca. 490 v. Chr.

Κατηγορία:Θεότητες της ελληνικής μυθολογίας
Κατηγορία:Κυνήγι
Εταιρική διακυβέρνηση

Η **εταιρική διακυβέρνηση** (*Corporate Governance* - ΕΔ) είναι σύνολο κανόνων που εφαρμόζονται στις ανώνυμες εταιρείες και ρυθμίζουν τη λειτουργία του Διοικητικού Συμβουλίου. Είναι δηλαδή η σχέση με τους μετόχους της εταιρείας, τον CEO(Chief Executive Officer) και το διοικητικό συμβούλιο .Με την ΕΔ επιδιώκεται η υπεύθυνη οργάνωση, λειτουργία, διοίκηση και έλεγχος μιας εταιρείας, με στόχο την αύξηση της αξίας της και τη προστασία των έννομων συμφερόντων όλων των μετόχων της, κυρίως όμως των μετόχων μειοψηφίας, έναντι των μεγαλομετόχων. 

Οι κανόνες Εταιρικής Διακυβέρνησης καθορίζουν τον τρόπο με τον οποίο επιτυγχάνονται οι εταιρικοί στόχοι, καθιερώνουν συστήματα παρακολούθησης και αποτίμησης των εταιρικών κινδύνων, καθώς και τον τρόπο με τον οποίο εξασφαλίζεται η διαφάνεια των πεπραγμένων της διοίκησης έναντι των μετόχων. 

## Ιστορικό
Η Εταιρική Διακυβέρνηση αφορά κυρίως τις εταιρείες που είναι εισηγμένες στο Χρηματιστήριο Αθηνών και στη χώρα μας καθιερώθηκε το 2002 βάσει των νόμων 3016 και 3091/2002.
Τον έλεγχο της Εταιρικής Διακυβέρνησης στις εισηγμένες εταιρείες ασκεί η Επιτροπή Κεφαλαιαγοράς.

## Φιλοσοφία ΕΔ
Η γενική φιλοσοφία της Εταιρικής Διακυβέρνησης είναι η λήψη των αποφάσεων από όσο το δυνατόν περισσότερα πρόσωπα και η, όσο το δυνατόν, δημοκρατική λειτουργία του ΔΣ μιας επιχείρησης. 

## Κανόνες ΕΔ
Για τον σκοπό αυτό η ΕΔ καθιερώνει κανόνες όπως:

1.Ορισμένος αριθμός των μελών του ΔΣ πρέπει να είναι "ανεξάρτητα", που σημαίνει ότι δεν πρέπει να έχουν επαγγελματική σχέση με την εταιρεία, ή συγγενική σχέση με κάποιον από τους μεγαλομετόχους.

2.Στην εταιρεία λειτουργεί τμήμα "Εσωτερικού Ελέγχου" το οποίο πρέπει να αποτελείται από όσο το δυνατόν περισσότερα ανεξάρτητα μέλη και έχει σαν σκοπό του τον έλεγχο των πεπραγμένων του ΔΣ και των μεγαλομετόχων, που πρέπει να γίνονται με γνώμονα το συμφέρον της εταιρείας και όχι το προσωπικό τους συμφέρον.

3.Διαφορετικά πρόσωπα για τις θέσεις του Προέδρου και του διευθύνοντος Συμβούλου της εταιρείας

4.Λειτουργία εταιρικής ιστοσελίδας, η οποία έχει κύριο σκοπό να ενημερώνει τους μετόχους για τα δρώμενα της επιχείρησης.

5.Λειτουργία "επιτροπής ελέγχου" στην εταιρεία, η οποία "ελέγχει τους ελεγκτές"

6.Λειτουργία επιτροπής αξιολόγησης και αμοιβών διευθυντικών στελεχών

## Συμπερασματικά
Η Εταιρική Διακυβέρνηση δείχνει τον βαθμό σοβαρότητας της κάθε εταιρείας και το κατά πόσον σέβεται τους μετόχους της.
Ο θεσμός του Μετοχικού Ακτιβισμού εφαρμόζεται από οργανωμένες ομάδες μετόχων και, μεταξύ άλλων, ελέγχει το επίπεδο και την ποιότητα της Εταιρικής Διακυβέρνησης της κάθε εισηγμένης εταιρείας

## Πηγές-αναφορές
# Ελληνικός Κώδικας Εταιρικής Διακυβέρνησης για τις Εισηγμένες Εταιρείες 
# Χάρτης Εταιρικής Διακυβέρνησης του ΣΕΔ
# Κώδικας Εταιρικής Διακυβέρνησης του ΣΕΒ


Κατηγορία:Διακυβέρνηση πληροφοριών
Διακυβερνηση
Όγκος (αποσαφήνιση)

Η λέξη **Όγκος** μπορεί να αναφέρεται στα:

*Όγκο ως ποσότητα χώρου που καταλαμβάνει ένα αντικείμενο
*Όγκος (μυθολογία), επώνυμος ήρωας της Ελληνικής μυθολογίας
*Όγκος (ιατρική) (ιατρικός όρος), και ειδικότερα:
**Εγκεφαλικός όγκος
**Πρωτογενείς εγκεφαλικοί όγκοι
*Όγκος (βοτανική), στα φυτά

Κατηγορία:Αποσαφηνίσεις ονομάτων
Κιζίμεν

Το **Κιζίμεν** (ρωσικά: Кизимен) είναι ενεργό ηφαίστειο στο νότιο τμήμα της χερσονήσου της Καμτσάτκα. Είναι ένα απομονωμένο ηφαίστειο με ύψος 2.376 μέτρα. Το ηφαίστειο μοιάζει πολύ σε μορφολογία με το όρος της Αγίας Ελένης πριν την έκρηξή του το 1980, καθώς αποτελείται από αλληλοκαλυπτόμενους ηφαιστειακούς δόμους. Είναι το δυτικότερο μιας αλυσίδας ηφαιστείων που περιλαμβάνει επίσης το Κρονότσκι.

Το ηφαίστειο άρχισε να δημιουργείται τα τελευταία 11 με 12 χιλιάδες χρόνια και έχει παραγάγει τέσσερις κύκλους ηφαιστειακών εκρήξεων. Αρχικά οι εκρήξεις του ήταν ισχυρές και παρήγαγαν ιγνιμβρίτη, αλλά σήμερα  οι εκρήξεις του είναι διαφορετικές και παράγουν δόμους και ροές λάβας. Μια έκρηξη πριν περίπου 1.100 χρόνια δημιούργησε ένα κρατήρα με διαστάσεις 1 επί 0,7 χιλιόμετρα, μέσα στον οποίο αναπτύχθηκε ένας μικρός δόμος. Κατά τους ιστορικούς χρόνους παρατηρήθηκε μια μικρή έκρηξη το 1928. Το Κιζίμεν εξερράγη ξανά τον Δεκέμβριο του 2010. Τον Φεβρουάριο του 2011 η εκρηκτική στήλη έφτασε σε υψόμετρο 4 χιλιομέτρων και υπήρχε προειδοποίηση προς τα αεροσκάφη να μην πετούν κοντά στο Κιζίμεν.

Το ηφαίστειο δεν είναι καλά κατανοημένο και υπάρχουν ενδείξεις από έρευνες, ότι μπορεί να εκραγεί με τον ίδιο τρόπο που εξερράγη το όρος της Αγίας Ελένης.

## Παραπομπές


Κατηγορία:Βουνά της Ρωσίας
Κατηγορία:Ηφαίστεια της Καμτσάτκας
Καναφέρ

Ο **Καναφέρ** ήταν πρίγκιπας της 4<sup>ης</sup> Δυναστείας της αρχαίας Αιγύπτου. Το όνομά του σημαίνει «Η ψυχή (του) είναι όμορφη» (*κα* = ψυχή, *νεφέρ* = όμορφος).

Ήταν μάλλον γιος του Φαραώ Σνεφρού. Δεν είναι ξεκάθαρο ποιοι ήταν οι γονείς του και το πότε ακριβώς έζησε ο Καναφέρ. Είναι επίσης πιθανό να ήταν βασιλικός απόγονος της 5<sup>ης</sup> Δυναστείας.

Ο Καναφέρ κατείχε το αξίωμα του βεζίρη. Αν όντως έζησε κατά την 4η Δυναστεία και ήταν γιος του Σνεφρού, είναι πιθανό να διαδέχτηκε σ' αυτό το αξίωμα τον αδελφό του Νεφερμαάτ, και να υπηρέτησε κατά την τελευταία περίοδο βασιλείας του Σνεφρού. Κατόπιν θα τον είχε διαδεχτεί ο γιος του Νεφερμαά Χεμιούνου, ο οποίος κατείχε το αξίωμα κατά την αρχή της βασιλείας του Χέοπα.

Το όνομα της συζύγου του Καναφέρ δεν μας είναι γνωστό, αλλά γνωρίζουμε ότι ήταν ιέρεια της Αθώρ, και ότι του έδωσε πολλούς απογόνους, τον Kawab, τον Καναφέρ Β', τον Meresankh κ.ά..

Ο Καναφέρ τάφηκε κοντά στη Ρομβοειδή Πυραμίδα στο Νταχσούρ.

## Παραπομπές


Καναφερ
Σταντ Λαβαλουά

Η **Σταντ Λαβαλουά Μαγιέν Φουτμπόλ Κλαμπ**, πιο συχνά αποκαλούμενη **Σταντ Λαβαλουά**, είναι γαλλική ποδοσφαιρική ομάδα, με ημερομηνία ίδρυσης τις 17 Ιουλίου 1902 στο Λαβάλ.

Η Σταντ Λαβαλουά ήταν, για μεγάλο χρονικό διάστημα, μια ερασιτεχνική ομάδα που συμμετείχε στα τοπικά πρωταθλήματα. Η πρόσληψη, στη θέση του προπονητή, του Μισέλ Λε Μιλιναίρ το 1968, κι ενώ η ομάδα αγωνιζόταν επί τέσσερεις σεζόν στο Ερασιτεχνικό Πρωτάθλημα Γαλλίας, τρίτη εθνική κατηγορία, σηματοδότησε την αλλαγή. Το 1970, η ομάδα συμπεριλήφθηκε στη νεοσύστατη Ντιβιζιόν 2, απ'όπου προβιβάστηκε στην ελίτ του γαλλικού ποδοσφαίρου το 1976. Έχοντας πλέον αποκτήσει επαγγελματικό καταστατικό, η ομάδα συνέχισε να προοδεύει, φτάνοντας στο απόγειό της στις αρχές της δεκαετίας του 1980 : οι *Lavallois* τερμάτισαν στην πέμπτη θέση της Ντιβιζιόν 1 το 1982 και το 1983, που είχε ως αποτέλεσμα την πρόκριση για το Κύπελλο ΟΥΕΦΑ της σεζόν 1983-1984, όπου κατάφεραν στον πρώτο γύρο να αποκλείσουν την μεγάλη, εκείνη την εποχή, ΦΚ Ντιναμό Κιέβου.

Όμως, σύντομα, η ομάδα από την Μαγιέν βρέθηκε αντιμέτωπη με την έλλειψη χρημάτων την οποία είχε. Μετά από αρκετές αξιοπρεπείς σεζόν, οι *Lavallois* υποβιβάστηκαν με το πέρας της σεζόν 1988-1989. Απέναντι στην αδυναμία της ομάδας να επιστρέψει στην μεγάλη κατηγορία, ο προπονητής Λε Μιλιναίρ απομακρύνθηκε το 1992, έπειτα από εικοσιτέσσερεις σεζόν στον πάγκο της ομάδας. 

Εντός της αμέσως επόμενης δεκαετίας, η ομάδα διακρίθηκε κυρίς στον θεσμό του Κυπέλλου Γαλλίας (7 φορές ως την φάση των 16 τηνη περίοδο μεταξύ 1991 και 2003, και δύο άλλες ως τα ημιτελικά).
Η ομάδα άρχισε σταδιακά να αποδυναμώνεται, αδυνατώντας, πλέον, να ανταγωνιστεί τις υπόλοιπες ομάδες του πρωταθλήματος, σε σημείο, μάλιστα, να γνωρίσει τον υποβιβασμό στην Νασιονάλ, το 2006. Η ομάδα υποχρεώθηκε να εγκαταλείψει το επαγγελματικό της καταστατικό το 2008, μέχρις ότου κατορθώσει να επιστρέψει στην δεύτερη κατηγορία, κάτι που πραγματοποιήθηκε το 2009. 

Πρόεδρος της Λαβάλ είναι ο Φιλίπ Ζαν, από το καλοκαίρι του 2007. Η πρώτη ομάδα, με προπονητή τον Φιλίπ Χίνσμπεργκερ, από την άφιξη του Φιλίπ Ζαν στην προεδρία, αγωνίζεται στην Λιγκ 2.

## Παραπομπές


## Εξωτερικοί σύνδεσμοι

*  Site officiel du club
*  Forum des indéps
## Βιβλιογραφία
* Michel Jouneaux, *Le Stade lavallois, une histoire*, éditions Siloë, 1994.
* Collectif, *Dictionnaire historique des clubs de football français, Tome 2 : Mulhouse - White Rovers*, Créteil, Pages de Foot, 1999, 505 p. (ISBN 978-2-913146-02-0)
* Georges Cadiou, *La grande histoire du football en Bretagne*, Le Faouët, Liv'Éditions, 1998, 381 p. (ISBN 2-910781-69-0)

Κατηγορία:Ιδρύσεις αθλητικών συλλόγων το 1902
Κατηγορία:Ποδόσφαιρο στη Βρετάνη
Κατηγορία:Ιδρύσεις ποδοσφαιρικών ομάδων το 1902
Καναφέρ (αρχιερέας του Φθα)

Ο **Καναφέρ** ήταν Αρχιερέας του Πτα στην Μέμφιδα κατά τη βασιλεία του Σαχουρέ της 5<sup>ης</sup> Δυναστείας. 

Αντικείμενα από τον τάφο του υπάρχουν σε μουσεία. Υπάρχουν Δύο αφιερωματικές πλάκες, η μία στο Βρετανικό Μουσείο και η άλλη στο Ny Carlsberg Glyptotek της Κοπεγχάγης. 

Ένα άγαλμα του Καναφέρ, της γυναίκας του Tjentety και του γιου τους Khuwyptah βρίσκεται στο Μουσείο Τέχνης Kimbell (Τέξας, ΗΠΑ). Ο Καναφέρ απεικονίζεται καθιστός με τη γυναίκα του να γονατίζει δίπλα στο αριστερό του πόδι και το γιο του να ακουμπάει στο δεξί. Ο Καναφέρ κατείχε τους τίτλους Επόπτης των Τεχνιτών, Ιερέας του Φθα, ενώ η γυναίκα του ήταν Βασιλική Σύμβουλος. Ο γιος του Καναφέρ Kuwyptah ήταν επίσης Αρχιερέας του Φθα.

## Παραπομπές


Κατηγορία:Αρχαίοι Αιγύπτιοι
Ραχοτέπ (πρίγκιπας)

:*Για τον Φαραώ με το ίδιο όνομα δείτε: [[Ραχοτέπ (Φαραώ)|Ραχοτέπ]].*

Ο **Ραχοτέπ** ήταν πρίγκιπας κατά την 4<sup>η</sup> Δυναστεία της αρχαίας Αιγύπτου. Ήταν πιθανόν γιος του Φαραώ Σνεφρού και της πρώτης του γυναίκας, παρόλο που ο Ζάχι Χαουάς υποστηρίζει ότι ο πατέρας του ήταν ο Ουνί.

*Ραχοτέπ* (*Ρ' htp*) σημαίνει "Ο Ρα είναι Ικανοποιημένος", Ρα είναι το όνομα του θεού Ήλιου, και χοτέπ σημαίνει "ικανοποιημένος". (μια άλλη ερμηνεία επίσης είναι 'Ρα-ειρηνευμένος', 'Ρα-ευχαριστημένος') D21:D36-R4:X1*Q3

Οι τίτλοι του Ραχοτέπ αναγράφονται σε ένα εξαίσιο διπλό άγαλμά του αυτού και της συζύγου του που ανακαλύφθηκε στον μασταμπά του στο Μεϊντούμ το 1871. Αυτοί τον περιγράφουν ως Αρχιερέα του Ρα στην Ηλιούπολη (με τον επιπρόσθετο τίτλο, μοναδικό στην Ηλιούπολη, την πόλη του Ρα, "Μέγιστο των Προφητών" - (μάντεις)), Αρχηγό των Αποστολών, και Επόπτη των Έργων. Επίσης κατείχε τον τίτλο που προοριζόταν μόνο για την υψηλή αριστοκρατία, "γιος του βασιλιά, γεννημένο από το σώμα του".

Ο μεγαλύτερος αδελφός του Ραχοτέπ ήταν ο Νεφερμαάτ, και ο μικρότερος του ο Ραναφέρ. Ο Ραχοτέπ πέθανε νέος, και έτσι μετά το θάνατο του Σνεφρού Φαραώ έγινε ο ετεροθαλής αδελφός του Χέοπας. 

Η σύζυγος του ήταν η Νοφρέτ. Οι γονείς της δεν μας είναι γνωστοί.  

Η Νοφρέτ και ο Ραχοτέπ είχαν τρεις γιους, τον Djedi, τον Itu και τον Νεφερκαού και τρεις κόρες, την Μερερέτ, την Nedjemib και την Sethtet. Τα παιδιά τους αυτά απεικονίζονται στον τάφο του.


File:Prince Ra-Hotep and Princess Nefer-T (cropped).jpg|Τα αγάλματατου Ραχοτέπ και της Νοφρέτ
File:Nofret statue.jpg|Νοφρέτ-(Nfr-t)nfr-f:r:t ! B1(από το άγαλμα) 
File:ReliefOfRahotep-BritishMuseum-August21-08.jpg|Η οριζόντια στήλη του Ραχοτέπ 



## Παραπομπές


## Εξωτερικοί σύνδεσμοι
* 

Κατηγορία:Αρχαίοι Αιγύπτιοι
Μεταγένης

Με το όνομα **Μεταγένης** φέρονται δύο αρχαίοι Έλληνες σπουδαίοι μηχανικοί και αρχιτέκτονες που άκμασαν σε διαφορετικές εποχές της αρχαιότητας, οι οποίοι και είναι:
# ο Μεταγένης ο Κνώσσιος από την Κνωσσό της Κρήτης του 6ου αιώνα π.Χ. και
# ο Μεταγένης ο Ξυπέτιος από τον αρχαίο δήμο Ξυπετίου της Αθήνας (σημερινού Δήμου Μοσχάτου). του 5ου αιώνα π.Χ.

Κατηγορία:Αποσαφηνίσεις ονομάτων
Ραναφέρ

Ο **Ραναφέρ** (ή **Ρανοφέρ**) ήταν πρίγκηπας της αρχαίας Αιγύπτου κατά την 4<sup>η</sup> Δυναστεία.
Το όνομά του σημαίνει "Ο Ρα είναι όμορφος", Ρα όντας ο θεός ήλιος, και *nefer* σημαίνει "όμορφος".

Ήταν γιος του Φαραώ Σνεφρού, του πρώτου βασιλιά της Τέταρτης Δυναστίας και μίας από τις συζύγους του. Οι μεγαλύτεροι αδελφοί του Ραναφέρ ήταν ο Νεφερμαάτ και ο Ραχοτέπ. Όλοι πεθάναν πριν τον Σνεφρού, κάτι που το γνωρίζουμε καθώς ο μικρότερος τους ετεροθαλής αδελφός Χέοπας διαδέχτηκε τον Σνεφρού ως Φαραώ μετά το θάνατο του τελευταίου

Ραναφέρ εργάστηκε ως επιτηρητής για τον πατέρα του (τίτλος: «Επίσκοπος των παίξει μουσική-Σνεφρού») και θάφτηκε στο Μασταμπάς. 

## Παραπομπές


Κατηγορία:Αρχαίοι Αιγύπτιοι
Νετζεραπερέφ

Ο **Νετζεραπερέφ** (*netjer* = "θεός") ήταν πρίγκιπας της αρχαίας Αιγύπτου, γιος του Φαραώ Σνεφρού. Είναι θαμμένος στον τάφο II/I στο Νταχσούρ, και ο τίτλος του ήταν *Γιος του Βασιλιά*. Ήταν ετεροθαλής αδελφός του Φαραώ Χέοπα.  

Ο Νετζεραπερέφ είναι γνωστός από την στήλη του με τη στρογγυλή κορυφή. Η στήλη κάνει αναφορά για την *Kha Sneferu khenty*, που είναι το όνομα μίας από των πυραμίδων του Σνεφρού. Ο Νετζεραπερέφ ήταν ιερέας στο ναό της πυραμίδας του Σνεφρού, και επόπτης των επιθεωρητών των νομών της Άνω Αιγύπτου.

## Παραπομπές


Κατηγορία:Αρχαίοι Αιγύπτιοι
Μεταγένεση

Γενικά στη Βιολογία με τον όρο **μεταγένεση**,  (*μεταγένεσις*), χαρακτηρίζεται ένα είδος πολλαπλασιασμού με **εναλλαγή γενεών**, εξ ου και η συνώνυμη ονομασία με την οποία είναι επίσης γνωστή. Στη μεταγένεση ουσιαστικά εναλλάσσεται μια γενεά που αναπαράγεται αγενώς με άλλη γενεά που αναπαράγεται εγγενώς. 
* Το αντίθετο αυτού τους είδους πολλαπλασιασμού ονομάζεται ετερογονία.

Το φαινόμενο του πολλαπλασιασμού αυτού, της μεταγένεσης, παρατηρείται κυρίως κατά την αναπαραγωγή των βρυοφύτων, των πτεριδοφύτων, καθώς επίσης και κατά την αναπαραγωγή των αιμοσποριδίων, των υδροζώων και των σκυφοζώων, όπως π.χ. συμβαίνει σε μέδουσες.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.362.

## Βιβλιογραφία
* 
* 
* 
*  
* 
*  
* 
* 
*  
*  
*  
*  
* 

Κατηγορία:Αναπαραγωγή
Κατηγορία:Αναπαραγωγή των φυτών
Σεισμός της Θεσσαλονίκης (1978)

Ο **σεισμός της Θεσσαλονίκης** ήταν σεισμός που σημειώθηκε στην περιφέρεια της Θεσσαλονίκης, στις 20 Ιουνίου 1978 και ώρα 23:03, με επίκεντρο 35 χιλιόμετρα ανατολικά της πόλης στο χωριό Στίβος, που βρίσκεται ανάμεσα στις λίμνες Κορώνεια και Βόλβη. Ο σεισμός είχε μέγεθος 6,5 βαθμών της κλίμακας Ρίχτερ και διάρκεια 10 δευτερολέπτων, ενώ είχε εστιακό βάθος 10 χιλιομέτρων.

## Ιστορικά στοιχεία
Η σεισμική δραστηριότητα ξεκίνησε στις 8 Μαΐου 1978 με μικρής κλίμακας προσεισμούς, ενώ ισχυρότεροι υπήρξαν αυτοί της 24ης Μαΐου με μέγεθος 5,8 Ρίχτερ και της 19ης Ιουνίου με μέγεθος 5,3 Ρίχτερ. Ο κύριος σεισμός της 20ής Ιουνίου μεγέθους 6,5 Ρίχτερ έγινε αισθητός σε όλη τη Βόρεια Ελλάδα, τη Γιουγκοσλαβία και τη Βουλγαρία. Υπήρξε ο πρώτος που έπληξε μεγάλο αστικό κέντρο στην Ελλάδα σε σύγχρονους χρόνους και θεωρείται η μεγαλύτερη σεισμική δραστηριότητα στη γύρω περιοχή από το 1932, όταν και σημειώθηκε ο σεισμός της Ιερισσού στη Χαλκιδική. Ακολούθησε επίσης σειρά μετασεισμών με μεγαλύτερο εκείνο της 5ης Ιουλίου, μεγέθους 5 Ρίχτερ και με μετακινημένο επίκεντρο δυτικά τής λίμνης Κορώνειας στα 7-10 χιλιόμετρα από την πόλη.

## Θύματα και καταστροφές
Το μέγεθος των καταστροφών που προκάλεσε, εκτιμήθηκε στο επίπεδο VIII (8) στη 12-βάθμια κλίμακα Μερκάλι, ήταν δηλαδή «καταστροφικός». Επίσης προκάλεσε συνολικά 49 θανάτους ανθρώπων, εκ των οποίων οι περισσότεροι (37) ήταν ένοικοι οκταόροφης πολυκατοικίας που κατέρρευσε στην πλατεία Ιπποδρομίου. Τραυματίστηκαν 220 άνθρωποι, ενώ χιλιάδες έμειναν άστεγοι σε όλο τον νομό Θεσσαλονίκης. Οι υλικές ζημιές, οι οποίες όμως αποκαταστάθηκαν σύντομα, έφτασαν τα 1,2 δισεκατομμύρια ευρώ, σε σημερινές τιμές. 

Εντοπίστηκαν συνολικά 3.170 (4,5%) κτίρια με σοβαρές και επικίνδυνες βλάβες (κόκκινα), 13.918 (21,0%) κτίρια με μέσης ή και μικρής κλίμακας βλάβες (κίτρινα) και 49.071 (74,5%) κτίρια χωρίς βλάβες (πράσινα). Εντοπίστηκαν εκτεταμένες βλάβες στα μνημεία της πόλης (Ροτόντα, Αχειροποίητο κ.τ.λ.) που οφείλονταν πιο πολύ στην επιδείνωση υφισταμένων βλαβών από δεκαετίες ή και αιώνες. Την αποκατάσταση των σεισμοπαθών ανέλαβε η Υ.Α.Σ.Β.Ε. (Υπηρεσία Αποκατάστασης Σεισμοπλήκτων Βορείου Ελλάδας). 

## Αναφορές

## Εξωτερικοί σύνδεσμοι
*TV100 (ΑΦΙΕΡΩΜΑ ΣΕΙΣΜΟΣ ΘΕΣΣΑΛΟΝΙΚΗΣ 1978)http://www.youtube.com/watch?v=smGpLL0t-XA
*Βίντεο στα Αγγλικά του Associated Press με τη μορφή επίκαιρων https://www.youtube.com/watch?v=uPANK4LcpDQ
*Βίντεο του Associated Press από την επομένη του σεισμού, εστιασμένο στην οικοδομή που κατέρρευσε https://www.youtube.com/watch?v=9fRNNdA1JDQ

Θεσσαλονίκη 1978
Κατηγορία:Ιστορία της Θεσσαλονίκης
Κατηγορία:Καταστροφές στην Ελλάδα
Ανκχάφ

Ο **Ανγκάφ** ήταν αρχαίος Αιγύπτιος πρίγκιπας που υπηρέτησε ως βεζίρης και επόπτης των έργων υπό τον Φαραώ Χεφρήνο της 4ης Δυναστείας, ο οποίος ήταν ο ανιψιός του Ανγκάφ.

Ο Ανγκάφ ήταν ο γιος του Φαραώ Σνεφρού και άγνωστης μητέρας. Είχε έναν μεγαλύτερο αδελφό, τον Καναφέρ, ενώ ο μικρότερος ετεροθαλής αδελφός του Χέοπας έγινε Φαραώ μετά το θάνατο του Σνεφρού. Ο Ανγκάφ είχε τους τίτλους "Μεγαλύτερος Γιος του σώματος του Βασιλιά" (*sa nswt n khtf smsw*), "βεζίρης" και "μεγαλύτερος των πέντε του Οίκου του Θωθ" (*wr djw pr-Djehuti*).

Ο τάφος του Ανγκάφ στην Γκίζα (G 7510) απεικονίζει την αδελφή και γυναίκα του Πριγκίπισσα Χετεφερές. Η Χετεφερές ήταν η μεγαλύτερη κόρη του Σνεφρού και της βασίλισσας Χετεφερές, και έτσι ετεροθαλή αδελφή του Ανγκάφ. Η πριγκίπισσα Χετεφερές είχε τους τίτλους "μεγαλύτερη κόρη του σώματος του Βασιλιά", "αυτή που αγαπάει" (*sat nswt n khtf smst mrt.f*) και "Ιέρεια του Σνεφρού" (*hmt-nTr Snfrw*). Ο Ανγκάφ και η Χετεφερές είχαν μία κόρη, η οποία ήταν η μετέρα του Ανγκετέφ.

Ο Ανγκάφ σχεδόν σίγουρα είδε να χτίζεται η Μεγάλη Πυραμίδα της Γκίζας, και είναι πιθανόν να έπαιξε ρόλο και στην κατασκευή της Σφίγγας της Γκίζας. Ο τάφος του, μασταμπάς G 7510, ήταν ο μεγαλύτερος στο δυτικό νεκροταφείο της Γκίζας. Ένα αριστουργηματικό και ρεαλιστικό μπούστο του από ζωγραφισμένο ασβεστόλιθο βρέθηκε στον τάφο του, και θεωρείται εξέχων παράδειγμα της αρχαίας Αιγυπτιακής τέχνης του Αρχαίου βασιλείου (σήμερα στο Μουσείο Καλών Τεχνών της Βοστόνης, αρ. καταλόγου 27.442).

## Παραπομπές



Κατηγορία:Αρχαίοι Αιγύπτιοι
Ζαν Ερμάν

Ο **Ιωάννης** ή **Ζαν Ερμάν** (*Johannis* ή *Johann* ή *Jean Hermann*) (* 31 Δεκεμβρίου 1738 Μπαρ (Barr), † 4 Οκτωβρίου 1800 Στρασβούργο) ήταν Γάλλος φυσιοδίφης, γιατρός και ζωολόγος.

Σπούδασε ιατρική στο Πανεπιστήμιο του Στρασβούργου από όπου, το 1763, έλαβε τον τίτλο του διδάκτορα με την διατριβή *Cardamomi historiam et vindicias*. Το 1969 διορίστηκε καθηγητής ιατρικής στη Σχολή Δημόσιας Υγείας του Στρασβούργου, και το 1778 καθηγητής φιλοσοφίας. Τελικά, το 1778, έλαβε την έδρα της Φυσικής ιστορίας και Ιατρικής. Όταν ιδρύθηκε η σχολή ιατρικής το 1796, έγινε καθηγητής της βοτανικής και φαρμακογνωσίας. Δίδασκε σε τρεις γλώσσες -γερμανικά, λατινικά και γαλλικά.

Σημαντικότερο του έργο θεωρείται το *Tabula affinitatum animalium : olim academico specimine edita nunc uberiore commentario illustrata cum annotationibus ad historiam naturalem animalium augendam facientibus* (Πίνακας σχέσεων των ζώων)(1783). Το *Observationes zoologicae quibus novae complures* εκδόθηκε μετά τον θάνατό του, το 1804. Ο Δήμος Στρασβούργου εξαγόρασε 1804 τις συλλογές (ορυκτολογικές, ζωολογικές και άλλες) και τα έργα του Ζαν Ερμάν, για λογαριασμό του Ζωολογικού Μουσείου του Στρασβούργου όπου και εκτίθενται.

Περιέγραψε πρώτος την μεσογειακή φώκια το 1779. Προς τιμήν του Ερμάν ονομάστηκε η μεσογειακή χελώνα (*Testudo hermanni*) καθώς ο ολότυπος προερχόταν από την συλλογή του.
thumb|220px|left|Κέρινο ομοίωμα του Ζαν Ερμάν μέσα στο εργαστήριό του στο ''Ζωολογικό Μουσείο του Στρασβούργου''

## Έργα
*Το πλήρες έργο '''''Tabula affinitatum animalium''''' (Στρασβούργο 1783) ελεύθερο για ανάγνωση στα λατινικά
*Το πλήρες έργο '''''Observationes zoologicae''''' (Στρασβούργο 1804) ελεύθερο για ανάγνωση στα λατινικά

## Παραπομπές


Κατηγορία:Γάλλοι ιατροί
Κατηγορία:Ζωολόγοι
Ράβδος του Ασκληπιού

Σύμφωνα με την ελληνική μυθολογία, ο Ασκληπιός, θεός της Υγείας και της Ιατρικής, έφερε μία ράβδο στην οποία ήταν τυλιγμένο ένα φίδι. 

Η ράβδος αυτή χρησιμοποιείται σήμερα ως σύμβολο στην Ιατρική και στις υπηρεσίες υγείας και περίθαλψης. Δεν πρέπει να συγχέεται με το κηρύκειο του Ερμή, που έχει δύο φίδια και φτερά.

## Μυθολογία

Ο πιο διάσημος ναός του θεού Ασκληπιού ήταν στην Επίδαυρο. Άλλοι διάσημοι θεραπευτικοί ναοί βρίσκονταν στην Κω (Ασκληπιείο) όπου έδρασε ο Ιπποκράτης, στα Τρίκαλα, στη Γόρτυνα, στην Πέργαμο. 

Προς τιμήν του Ασκληπιού, ένα συγκεκριμένο είδος μη δηλητηριώδους φιδιού χρησιμοποιόταν σε θεραπευτικές τελετές, το οποίο σερνόταν στο πάτωμα του δωματίου του αρρώστου. Αυτά τα φίδια χρησιμοποιούνταν στα εγκαίνια κάθε νέου ναού του Ασκληπιού, κατά την κλασική εποχή. 

## Σημερινή χρήση
Αρκετοί οργανισμοί και φορείς χρησιμοποιούν σήμερα ως έμβλημα τη ράβδο του Ασκληπιού.
## Παραπομπές

Κατηγορία:Αρχαία ελληνική ιατρική
Κατηγορία:Σύμβολα
Φώκια μοναχός

Η **φώκια μοναχός** (*Monachus*) είναι γένος της οικογένειας των φωκιδών. Πρόκειται για τις μοναδικές φώκιες που ζουν καθ' όλο το έτος σε χαμηλό γεωγραφικό πλάτος, σε τροπικές και υποτροπικές θάλασσες. Είναι πολύ σπάνιες και ολόκληρο το γένος απειλείται από εξαφάνιση, ενώ τα δύο είδη που επιβιώνουν μέχρι σήμερα πάσχουν από περιορισμένη γενετική ποικιλομορφία.

Τα τρία είδη του γένους είναι τα εξής:
* Η μεσογειακή φώκια μοναχός (*Monachus monachus*) (Hermann 1779)
* Η φώκια μοναχός της Χαβάης (*Monachus schauinslandi*) (Matschie 1905)
* Η φώκια μοναχός της Καραϊβικής (*Monachus tropicalis*) (Gray 1850) (έχει εξαλειφθεί)

Είναι άγνωστο γιατί ονομάστηκε «μοναχός». Πιθανολογείται πως έγινε λόγω εμφανίσεως: οι δίπλες που σχηματίζει στο δέρμα της στην περιοχή του λαιμού, ίσως θυμίζουν τις πτυχές από την κουκούλα και το ράσο των μοναχών.

## Μεσογειακή φώκια

Η μοναδική φώκια της Μεσογείου έχει γίνει εξαιρετικά σπάνια αφού ο άνθρωπος την κυνηγούσε επί αιώνες. Η Διεθνής Ένωση Προστασίας της Φύσης και η *Εταιρεία για τη Μελέτη και Προστασία της μεσογειακής φώκιας* εκτιμά τον εναπομείναντα πληθυσμό της σε 600 άτομα, καθιστώντας το ένα από τα πιο σπάνια θηλαστικά της Ευρώπης.
left|thumb|Φώκιες της Χαβάης

## Φώκια της Χαβάης

Εξαπλωμένη κάποτε σε όλα τα νησιά της Χαβάης, αυτή η φώκια περιορίζεται πλέον στα ακατοίκητα «Υπήνεμα Νησιά» του βορειοδυτικού αρχιπελάγους. Θεωρούνταν εξολοθρευμένο από τον άνθρωπο είδος από το 1824. Όμως είχε καταφέρει να επιβιώσει απαρατήρητη σε κάποιες απομακρυσμένες ακατοίκητες νησίδες και ατόλλες, μεταξύ άλλων στην Ατόλλη Μίντγουαιη.
Τα μέτρα προστασίας που πάρθηκαν τα τελευταία χρόνια δεν φάνηκαν αρκετά και ο πληθυσμός έχει μειωθεί σε περίπου 1000 άτομα.

## Φώκια της Καραϊβικής
thumb|Φώκια της Καραϊβικής σε ενυδρείο της Νέας Υόρκης το 1910
Η φώκια μοναχός της Καραϊβικής θεωρείται εξαφανισμένο είδος. Ήταν το πρώτο θηλαστικό που ανακάλυψαν οι Ισπανοί στον Νέο Κόσμο, όπως καταγράφηκε κατά το δεύτερο ταξίδι του Κολόμβου, τον Αύγουστο του 1494. Η περιοχή εξάπλωσης της ήταν, όπως φαίνεται και από την ονομασία της, ολόκληρη η Καραϊβική αλλά και ο Κόλπος του Μεξικού. Τελευταία θέαση της φώκιας της Καραϊβικής έγινε το 1952 στον ύφαλο Σερανίλα, νοτίως της Τζαμάικας. Από τότε δεν έχει υπάρξει ξανά επιβεβαιωμένη θέαση και η κυβέρνηση των ΗΠΑ την κήρυξε το 2008 εξαφανισμένο είδος.

## Συστηματική
Στο παρελθόν είχε διατυπωθεί η άποψη πως οι μοναχοί είναι ιδιαίτερα «πρωτόγονες» φώκιες αλλά και η υποψία πως το γένος *Monachus* είναι παραφυλετικό τάξο. Ωστόσο η κλαδιστική ανάλυση των φωκιδών από τους Μπινίντα-Έμοντς και Ράσελ το 1996 παρουσιάζει το γένος μονοφυλετικό και απορρίπτει την εικόνα των πρωτόγονων χαρακτηριστικών.

## Παραπομπές


## Βιβλιογραφία
* K.W. Kenyon: *Monk seals – Monachus*. In: S.H. Ridgway & R. Harrison: *Handbook of marine mammals. Vol. 2: Seals* Academic Press London 1981.
* Olaf R.P. Bininda-Emonds & A.P. Russell: *A morphological perspective on the phylogenetic relationships of the extant phocid seals (Mammalia: Carnivora: Phocidae)*. In: *Bonner zoologische Monographien* 1996, Bd. 4.

Μοναχους
Lex Acilia Calpurnia

Με την ονομασία ***Lex Acilia Calpurnia***, ή  "*Lex Calpurnia Acilia*", φερόταν ένας ιδιαίτερος αυστηρός νόμος του Ρωμαϊκού Δικαίου που θεσπίστηκε στη διάρκεια της Ρωμαϊκής Δημοκρατίας , περί το 66 π.Χ.. Η ονομασία του νόμου αυτού λήφθηκε από τα ονόματα των δύο Ρωμαίων δικαστών που τον είχαν εισαγάγει.

Συμφωνα με τον νόμο αυτό επιβαλλόταν εκτός από αυστηρό πρόστιμο, μόνιμος αποκλεισμός από κάθε δημόσια θέση σε πρόσωπο που αποδεικνυόταν ότι είχε εμπλακεί σε περιπτώσεις δωροδοκίας ή εκλογικής διαφθοράς.

## Δείτε επίσης
* Ρωμαϊκό Δίκαιο

## Εξωτερικοί σύνδεσμοι
*Βιβλιοθήκη Ρωμαϊκού Δικαίου, περιλαμβάνοντας "νόμους" 

Κατηγορία:Ρωμαϊκό δίκαιο